ไปตรวจเลือดมาค่ะ ค่า Alkaline phosphatase 52 ค่า Sgot สูง 41 ค่า Alanine aminotransferase 21 ค่า gamma glutamyl 21 คลอเลสเตอรอล 249 ค่า Neutrophils ต่ำคือได้ 35 ค่า lymphocyte สูง 55 ค่าตับสูงมากมั้ยคะ มีโอกาสเป็นตับอักเสบหรือมีอะไรผิดปกติได้มั้ยคะ ไม่ดื่มเหล้า สูบบุหรี่ ไม่กินวิตามิน แต่มียาประจำคือ Lexapro กับ frisium เพิ่งทานได้ 3 อาทิตย์ค่ะ อกต์ค่าตับจะอยู่ที่ 18 ค่ะ คลอเลสเตอรอลสูงมาตลอดอยู่แล้วค่ะ เลยกังวลมากเลย
สวัสดีค่ะ ค่าตับที่สูงกว่าปกติเล็กน้อยดังแนบมานั้น ไม่น่าจะเป็นภาวะที่บ่งบอกถึงโรคร้ายแรงอะไร คือต้องดูอาการร่วมด้วย ว่ามีอาการหรือประวัติใดๆที่น่าสงสัยว่าจะมีตับอักเสบได้หรือไม่ เช่น ไข้ ตัวเหลือง ตาเหลือง การดื่มเหล้าเรื้อรัง การใช้ยาที่ทำลายตับ ควรหยุดการใช้ยาทุกชนิดที่ไม่จำเป็นไปก่อน งดการดื่มเหล้าส่วนเรื่องของค่าเม็ดเลือดขาวนั้น ถ้าไม่ได้เห็นจำนวนเม็ดเลือดขาวโดยรวมอาจจะบอกไม่ได้ว่าต่ำหรือสูงผิดปกติหรือไม่ และค่าไขมันในเลือดดังกล่าวมาน่าจะสูงกว่าปกติเล็กน้อย แนะนำการสอบถามกับแพทย์ที่ดูแลโดยตรงว่าต้องใช้ยาลดไขมันแล้วหรือไม่ต่อไป